
ΑΠΟΦΑΣΕΙ Σ 

Αοιθ. 1981/Γ7-152 (1) 


Ορισμός μελών Γνωμοδοτικής Επιτροπής Δείκτη Τιμών 
Καταναλωτή (ΔΤΚ). 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του Ν.Δ. 3627/56 «περί οργανώσεως της ΕΣΥΕ» και 
του Π.Δ. 226/00, «Οργανισμός ΕΣΥΕ», 

β) του Ν. 1558/85 «Κυβέρνηση και Κυβερνητικά Όργανα», 

γ) του Ν. 1232/82 «περί επαναφοράς σε ισχύ, τροποποι- 
ήσεως και συμπληρώσεως του Ν.Δ. 4352/64 και άλλες 
διατάξεις, σε συνδυασμό με τις διατάξεις του άρθρου 14 
τουΝ. 1351/1983. 

δ) του άρθρου 19 του Ν. 2470/97, με θέμα «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις». 

2. Την Α.Π. 61495/Δ10ΑΔ/1026/23.9.92 υπουργική από¬ 
φαση, με θέμα «Περιορισμός Συλλογικών Οργάνων του 
Υπουργείου Εθνικής Οικονομίας», 

3. Την 2023486/1614/0022/7.4.92 κοινή υπουργική από¬ 
φαση, με θέμα «Ανασυγκρότηση Γνωμοδοτικών Επιτρο¬ 


πών που λειτουργούν στη Γενική Γραμματεία Εθνικής 
Στατιστικής Υπηρεσίας της Ελλάδος», όπως τροποποιή¬ 
θηκε με την 2006633/668/0022/4.3.96 όμοια απόφαση, 

4. Την 2083924/12043/0022/19.1.98 κοινή υπουργική 
απόφαση, με θέμα «Καθορισμός αποζημιώσεως μελών 
Επιτροπώντης Γ.Γ.ΕΣΥΕ, βάσειτου Ν. 2470/97, άρθρο 19», 

5. Την 4828/Α 2047/13.3.97 απόφαση του Υπουργού Εθνι¬ 
κής Οικονομίας, με θέμα «Μεταβίβαση δικαιώματος υπο¬ 
γραφής στο Γ ενικό Γ ραμματέα και στους Ανωτέρους Υπαλ¬ 
λήλους της Γ.Γ.ΕΣΥΕ, να υπογράφουν «Με Εντολή Υπουρ¬ 
γού», όπως τροποποιήθηκε με τις 8629/Α 3620/16.5.97 και 
14806/Α-7502/23.10.00, όμοιες αποφάσεις. 

6. Το γεγονός ότι την 31 η Δεκεμβρίου 2001 έληξε η θητεία 
των μελών της Γνωμοδοτικής Επιτροπής του ΔΤΚ που ορί¬ 
στηκαν με την απόφασή μας, αριθ. 18205/Ζ-989/27.12.1999. 

7. Τις ανάγκες της Υπηρεσίας, αποφασίζουμε: 

Ορίζουμε ως μέλη της Γνωμοδοτικής Επιτροπής του 

Δείκτη Τιμών Καταναλωτή (ΔΤΚ) τους κατωτέρω: 

1. Την Στεφάνου Βασιλική, Προϊσταμένη της Γενικής 
Δ/νσης Στατιστικών Ερευνών της Γενικής Γραμματείας 
Εθνικής Στατιστικής Υπηρεσίας της Ελλάδος (Γ.Γ.ΕΣΥΕ), 
ως Πρόεδρο της Επιτροπής, αναπληρούμενη από το Στατι¬ 
στικό με βαθμό Α’, Ρούσσο Κυριάκο, Διευθυντή της Δ/νσης 
Οικονομικών και Βραχυχρόνιων Δεικτών της Γ.Γ.ΕΣΥΕ. 

2. Το Στατιστικό με βαθμό Α’ Ρούσσο Κυριάκο, Διευθυ¬ 
ντή της Δ/νσης Οικονομικών και Βραχυχρόνιων Δεικτών 
της Γ.Γ.ΕΣΥΕ, ως τακτικό μέλος της Επιτροπής, αναπλη- 
ρούμενο από τη Στατιστικό με βαθμό Α’, Λειβαδιτάκη Αι¬ 
κατερίνη, Προϊσταμένη του Τμήματος Δεικτών Λιανικών 
Πωλήσεων, της ίδιας Δ/νσης. 

3. Το Μαγδαληνό Μιχαήλ, Καθηγητή Οικονομετρίας του 
Τμήματος Οικονομικής Επιστήμης του Οικονομικού Πα¬ 
νεπιστήμιου Αθηνών, ως τακτικό μέλος της Επιτροπής, 
αναπληρούμενο από τον αναπληρωτή Καθηγητή, Τσίμπο 
«λέωνα, του Τμήματος Στατιστικής και Ασφαλιστικής Επι¬ 
στήμης του Πανεπιστήμιου Πειραιώς. 

4. Τον Αλβανό Αλέξανδρο, υπάλληλο με βαθμό Α’, της 
Δ/νσης Τιμών Παροχής Υπηρεσιών του Υπουργείου Ανά¬ 
πτυξης, ως τακτικό μέλος, αναπληρούμενο από τον Καρό- 
πουλο Βασίλειο, υπάλληλο με βαθμό Α’, επίσης της Δ/νσης 
Τιμών Παροχής Υπηρεσιών, του ίδιου Υπουργείου. 

5. Το Μεγαπάνο Βασίλειο, εκπρόσωπο του Συνδέσμου 
Ελληνικών Βιομηχανιών (ΣΕΒ) ως τακτικό μέλος, με ανα¬ 
πληρωτή τον Κρανά Αχιλλέα. 

6. Τον Κακαβά Χρήστο, εκπρόσωπο της Γενικής Συνο- 

μοσπονδίας Εργατών Ελλάδος (ΓΣΕΕ), ως τακτικό μέλος, 
με αναπληρωτή τον Κρικα Γεώργιο. 

7. Το Χαμπηλομάτη Γεώργιο, Σύμβουλο του Επαγγελ¬ 
ματικού Επιμελητηρίου Αθηνών (ΕΕΑ), ως τακτικό μέλος, 
με αναπληρωτή το Στεφανάκη Γεώργιο, επίσης Σύμβου¬ 
λο του ΕΕΑ. 

Ως Εισηγητής άνευ ψήφου στην εν λόγω Επιτροπή ορί¬ 
ζεται ο Στυλιαράς Ευάγγελος, Στατιστικός με βαθμό Α’, 
Προϊστάμενος του Τμήματος Λιανικών Τιμών και Τιμαρίθ¬ 
μων της Δ/νσης Οικονομικών και Βραχυχρόνιων Δεικτών 
της Γ.Γ.ΕΣΥΕ, αναπληρούμενος από το Στατιστικό με βαθ¬ 
μό Β’ Δεληγιάννη Φώτιο, υπάλληλο του ίδιου Τμήματος. 

Ως Γραμματέας της Επιτροπής ορίζεται ο Δεληγιάννης 
Φώτιος, υπάλληλος ΠΕ/Στατιστικών/Β’, του Τμήματος 
Λιανικών Τιμών και Τιμαρίθμων της Δ/νσης Οικονομικών 
και Βραχυχρόνιων Δεικτών της Γ.Γ.ΕΣΥΕ, με αναπληρώ- 
τρια την υπάλληλο. Τριανταφύλλου Χαρίκλεια, ΠΕ/Στατι- 
στικών/Β7, του ίδιου Τμήματος 

Η θητεία των μελών της παραπάνω Επιτροπής ορίζεται 
διετής. 

Οι Δημόσιοι Υπάλληλοι και Υπάλληλοι ΝΠΔΔ ή ιδιώτες 
οι οποίοι μετέχουν στην ανωτέρω Επιτροπή, δικαιούνται 
της αμοιβής, που καθορίστηκε με το άρθρο 19 του Ν. 
2470/97, εφόσον σύμφωνα με βεβαίωση του Προέδρου 
αυτής (εξαιρουμένων των ιδιωτών) εργάσθηκαν εκτός 
του καθορισμένου ωραρίου εργασίας των δημοσίων 
υπαλλήλων και δεν αμείφθηκαν υπερωριακά για το χρονι¬ 
κό διάστημα κατά το οποίο είχαν μετάσχει στην Επιτροπή, 
λαμβανομένων όμως υπόψη των περιορισμών περί ύψους 
αμοιβών, που προβλέπονται στις διατάξεις του Ν. 
1256/82 «για την πολυθεσία, πολυαπασχόληση κ.λ.π.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2002 

Με εντολή Υπουργού 
Ο Γ ενικός Γ ραμματέας 
Ν. ΚΑΡΑΒΙΤΗΣ 
-♦- 

Αριθ. Φ12.1/15815/Β3 (2) 

Τροποποίηση υπουργικής απόφασης κοστολόγησης Πα¬ 
νεπιστημιακών συγγραμμάτων για το ακαδημαϊκό 
έτος 2000 - 2001 ύστερα από ένσταση εκδότη επί της 
αρχικής τιμής κοστολόγησης που έγινε δεκτή. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 23 του Νόμου 1268/1982 (ΦΕΚ 87/τ.Α/ 
16.7.1982) 


β) του άρθρου 3 του Νόμου 2174/93(ΦΕΚ 210/τ.Α/ 
22.12.1993) 

γ) του άρθρου 2 παράγραφος 3 του Νόμου 2233/94 
(ΦΕΚ 141/τ.Α/31.8.1994) 

δ) του άρθρου 43 παράγραφος 9 του Νόμου 2413/96 
(ΦΕΚ 124/τ.Α/17.6.1996) 

ε) του άρθρου 3 του Νόμου 2454/96 (ΦΕΚ 7/τ. 
Α'/17.6.97) 

στ) του άρθρου 29Α του Νόμου 1558/85, όπως αυτό 
προσετέθη με το άρθρο 27 του Νόμου 2081/1992 (ΦΕΚ 
154/τ. Α/1992) 

ζ) της αριθμ. Φ. 141 /Β3/1402/1984 (ΦΕΚ 159/τ.Β/ 
20.3.1984) υπουργικής απόφασης για την έκδοση και 
διακίνηση των διδακτικών βιβλίων των Α.Ε.Ι., όπως αυτή 
τροποποιήθηκε μεταγενέστερα και εφαρμόζεται μέχρι 
σήμερα. 

η) της αριθμ. Φ.12.1/Β3/5477/1993 (Φ.Ε.Κ. 951/Β/1993) 
υπουργικής απόφασης 

θ) της αριθμ .Φ. 12.1 /Β3/52/1995 (Φ.Ε.Κ. 3/Β/1995) 
υπουργικής απόφασης. 

ι) της αριθμ. Φ.12.1/Β3/1138/1996 (ΦΕΚ 210/Β/1996) 
κοινής υπουργικής απόφασης 
ια) της αριθ. Φ.12.1/Β3/4111/1997 (Φ.Ε.Κ. 1010/Β/97) 
Κοινής υπουργικής απόφασης. 

ιβ) της αριθ.Φ.12.1/Β3/5708/1997 (ΦΕΚ 64/Β/1997) κοι¬ 
νής υπουργικής απόφασης. 

ιγ) της αριθ. Φ.12.1/Β3/4984/1998 (ΦΕΚ 1102/Β/1998 
κοινής υπουργικής απόφασης. 

ιδ) της αριθ. Φ. 12.1/Β3/1432/2000 (ΦΕΚ 453/Β/2000) 
κοινής υπουργικής απόφασης. 

ιε) της αριθμ. ΣΤ5/16/1998 υπουργικής απόφασης «Με¬ 
ταβίβαση του δικαιώματος υπογραφής «Με εντολή 
Υπουργού» στο Γενικό Γραμματέα ... κ.λ.π.» (ΦΕΚ 
284/Β/1998) όπως αυτή συμπληρώθηκε με την αριθ. 
ΣΤ5/32/1988 υπουργική απόφαση (ΦΕΚ701/Β/98) 
ιστ)της αριθμ. Φ. 12.1/Β3/1307/2001 (ΦΕΚ 577/Β/2001) 
κοινής υπουργ. απόφασης 

2. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη πέραν αυτής που 
έχει ήδη προβλεφθεί στην απόφαση της ανωτέρω παρα¬ 
γράφου 1 εδάφιο (ιδ) του προοιμίου (Φ. 19.250, Κ.Α.Ε. 
1123). 

3. Το αριθμ. 5 /2002 πρακτικό της επιτροπής κοστολό¬ 
γησης πανεπιστημιακών συγγραμμάτων, αποφασίζου¬ 
με: 

Τροποποιούμε την παρακάτω υπουργική απόφαση, μό¬ 
νο ως προς τη τιμή κοστολόγησης του παρακάτω αναφε- 
ρομένου συγγράμματος, ύστερα από ένσταση εκδότη επί 
της αρχικής τιμής κοστολόγησης και σύμφωνα με το πρα¬ 
κτικό 5/2002 της επιτροπής κοστολόγησης πανεπιστη¬ 
μιακών συγγραμμάτων, ως εξής: 

II. Εγκρίνουμε την πληρωμή των υπ’ αριθμ. / διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στην σχετική υπεύθυνη δήλωση του δι¬ 
δάσκοντα περί του αριθμού των διατεθέντων αντιτύπων, 
ή στην κατάσταση πληρωμής, ο Πρόεδρος του Τμήματος 
θα βεβαιώνει ότι: 

1. Η Γενική Συνέλευση του Τομέα ενέκρινετα βιβλία του 
κεφ. I ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν σε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 της Υ.Α. με αριθμ. 
Φ. 141/Β3/1402/1984 όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν αι¬ 
τιολογημένης απόφασης της Συνέλευσης Τομέα του οι¬ 
κείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2002 
Με εντολή Υπουργού 

Ο Ειδικός Γραμματέας Πανεπιστημιακής Εκπαίδευσης 

ΔΙΟΝ. ΚΛΑΔΗΣ 

-♦- 

Αριθ.Φ. 124/4/6728-Β2 (3) 

Άδεια κατοχής Β’ θέσης στον Λ. Τσούκαλη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13παρ.9του Ν. 1268/82 «Γιατη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε με την παρ.6 του άρθρου 48 του Ν. 
1404/83. 

2. Το αριθ. 459/2.11.83 Π.Δ. (ΦΕΚ 157/29.11.83 τ.Α’). 

3. Τοαριθ. 129/10.4.1991 Π.Δ. (ΦΕΚ52/11.4.91 τ.Α’). 

4. Τα αριθ. 14874/632/6/87, 11527/507/10.5.88 έγγρα¬ 
φα του Ελεγκτικού Συνεδρίου. 

5. Τις διατάξεις του άρθρου 9 παρ.3 του Ν. 1835/89 
(ΦΕΚ 76/14.3.89 τ.Α’). 

6. Το αριθ..3028 /2045/17.1.2002 έγγραφο του Ε.Κ.Π. 
Αθηνών. 

7. Τις διατάξεις του άρθρου 28 παρ. 10 του Ν.2083/ΦΕΚ 
159/21.9.92 τ.Β’. 

8. Την αριθ. ΣΤ5/16/22.2.98 (ΦΕΚ 284τ.Β'/24.3.98) από¬ 
φαση του Υπουργού Εθνικής Παιδείας και Θρησκευμά¬ 
των εκχώρησης δικαιώματος υπογραφής «Με εντολή 
Υπουργού» στον Ειδικό Γραμματέατου ΥΠ.Ε.Π.Θ. 

9. Το άρθρο 3 παρ. 4 του Ν. 2530/97 (ΦΕΚ218/τ.Α’/ 
23.10.97). 

10. Την από 2.10.2001 απόφαση του Τμήματος Πολιτι¬ 
κής Επιστήμης και Δημόσιας Διοίκησης του Ε.Κ.Π. Αθη¬ 
νών. 

11. Την από 20.12.2001 απόφαση της Πανεπιστημιακής 
Συγκλήτου του Ε Κ Π. Αθηνών. 


12. Την από 1.10.2001 αίτηση του Λ. Τσούκαλη, προς το 
Τμήμα για χορήγηση άδειας κατοχής β’, θέσης, αποφασί¬ 
ζουμε: 

Παρέχουμε την άδεια στον Λ. Τσούκαλη Καθηγητή με¬ 
ρικής απασχόλησης του Τμήματος Πολιτικής Επιστήμης 
καιΔημόσιαςΔιοίκησηςτου Πανεπιστημίου Αθηνών, προ- 
κειμένου να κατέχει και τη θέση του Προέδρου και Διευ- 
θύντος Συμβούλου ΑΈ. της «Σύνθεσις - Ευρωπαϊκές Με¬ 
λέτες - Έρευνα και Στρατηγική». 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτη¬ 
σης χορήγησης της σχετικής άδειας, αλλιώς από την ημέ¬ 
ρα υποβολής της αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2002 

Με εντολή Υπουργού 
Ο Ειδικός Γ ραμματέας 
ΔΙΟΝΥΣΙΟΣ ΚΛΑΔΗΣ 

-♦- 

Αριθ. Φ.124/3/6726-Β2 (4) 

Άδεια κατοχής Β’ θέσης στον Κ. Βαίτσο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ.9του Ν. 1268/82 «Γιατη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε με την παρ.6 του άρθρου 48 του Ν. 
1404/83. 

2. Το αριθ. 459/2.11.83 Π.Δ. (ΦΕΚ 157/29.11.83 τ.Α’). 

3. Το αριθ. 129/10.4.1991 Π.Δ. (ΦΕΚ 52/11.4.91 τ.Α’). 

4. Τα αριθ. 14874/632/6/87, 11527/507/10.5.88 έγγρα¬ 
φα του Ελεγκτικού Συνεδρίου. 

5. Τις διατάξεις του άρθρου 9 παρ.3 του Ν. 1835/89 
(ΦΕΚ 76/14.3.89 τ.Α’). 

6. Το αριθ..8829/2046/17.1.2002 έγγραφο του Πανεπι¬ 
στημίου Αθηνών. 

7. Τις διατάξειςτου άρθρου 28 παρ. 10 του Ν.2083 (ΦΕΚ 
159/21.9.92 τ.Β’). 

8. Την αριθ. ΣΤ5/16/22.2.98 (ΦΕΚ284τ.Β’/24.3.98) από¬ 
φαση του Υπουργού Εθνικής Παιδείας και Θρησκευμά¬ 
των εκχώρησης δικαιώματος υπογραφής «Με εντολή 
Υπουργού» στον Ειδικό Γραμματέα του ΥΠ.Ε.Π.Θ.». 

9. Το άρθρο 3 παρ. 4 του Ν. 2530/97 (ΦΕΚ218/τ.Α’/ 
23.10.97). 

10. Την από 19.9.2001 απόφαση της Γ.Σ. του Τμήματος 
Οικονομικών Επιστημών του ΕΚΠ Αθηνών. 

11. Την από 20.12.2001 απόφαση της Πανεπιστημιακής 
Συγκλήτου του Πανεπιστημίου Αθηνών. 

12. Την από 19/9/2001 αίτηση του Κ. Βόίτσου προς το 
Τμήμα για χορήγηση άδειας κατοχής β’ θέσης, αποφασί¬ 
ζουμε: 

Παρέχουμε την άδεια στον Κ. Βαίτσο Καθηγητή μερικής 
απασχόλησης του Τ μήματος Οικονομικών Επιστημώντου 
Πανεπιστημίου Αθηνών, προκειμένου να κατέχει και τη 
θέση του Προέδρου του Δ.Σ. του Αερολιμένα Αθηνών. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτη- 

σης χορήγησης της σχετικής άδειας, αλλιώς από την 
ημέρα υποβολής της αίτησης. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 13 Φεβρουάριου 2002 

Με εντολή Υπουργού 
Ο Ειδικός Γραμματέας 
ΔΙΟΝΥΣΙΟΣ «ΛΑΔΗΣ 

-♦- 

Αριθ. 227200 (5) 

Αρμοδιότητες των Διευθύνσεων του Υπουργείου Γεωρ¬ 
γίας μετά την κατάργηση της ΓΕΔΙΔΑΓΕΠ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη : 

1. Τις διατάξεις 

α) Της παραγρ. 4 του άρθρου 29 του Ν.2637/98 όπως 
αυτή προστέθηκε με την παρ. 20 του άρθρου 4 του Ν. 
2732/99. 

β) Των άρθρων 13 μέχρι και 28 του Ν.2637/98 (Α 200) 
όπως τροποποιήθηκαν και συμπληρώθηκαν με το άρθρο 
4του Ν.2732/99 (Α 154) και το άρθρο 24 του Ν.2945/2001 
(Α223). 

γ) Της αριθμ. 371380/2.8.2001 απόφασης του Υπουρ¬ 
γού Γεωργίας «Κατάργηση της Γενικής Δ/νσης Διαχείρι¬ 
σης Αγορών Γεωργικών Προϊόντων Υπουργείου Γεωρ¬ 
γίας» (Β 112). 

δ) Της αριθμ. 379286/2.8.2001 απόφασης του Υπουρ¬ 
γού Γεωργίας «Έγκριση του ΟΠΕΚΕΠΕ ως Οργανισμού 
Πληρωμών» (Β 1102). 

ε) Του Π.Δ/τος 402/88 «Οργανισμός Υπουργείου Γεωρ¬ 
γίας» (Α 187) όπως τροποποιήθηκε μεταγενέστερα. 

στ) Της αριθμ. 50637/29.8.2000 απόφασης των Υπουρ¬ 
γών Εσωτερικών Δημόσιας Διοίκησης και Αποκέντρωσης 
- Γεωργίας «Έγκριση Κανονισμού Οργανωτικής Διάρ¬ 
θρωσης και Λειτουργίας των υπηρεσιών του Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων (ΟΠΕΚΕΠΕ) Ν.Π.Ι.Δ.» (Β 
1104). 

ζ) Του άρθρου 29 Ατού Ν. 1558/85 (Α 137) όπως αυτό 
προστέθηκε με το άρθρο 27 του Ν.2081/92 (Α 154) και 
αντικαταστάθηκε με την παρ. 2 α του άρθρου 1 του 
Ν.2469/97 (Α38). 

2. Το γεγονός ότι ο ΟΠΕΚΕΠΕ ως Ν.Π.Ι.Δ. δεν δύναται 
να εκδίδει διάτων αρμοδίων οργάνων του κανονιστικές ή 
ατομικές διοικητικές πράξεις, τις οποίες εξέδιδε η πρώην 
ΓΕΔΙΔΑΓΕΠ. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολογι- 
σμούτου Νομικού Προσώπουτου ΟΠΕΚΕΠΕ καιτου Κρα¬ 
τικού Προϋπολογισμού, αποφασίζουμε: 

1. Αρμόδιες για την έκδοση των κανονιστικών ή των ατο¬ 
μικών διοικητικών πράξεων, τις οποίες εξέδιδε η καταρ- 
γηθείσα ΓΕΔΙΔΑΓΕΠ του Υπουργείου Γεωργίας και αφο¬ 
ρούν τις οριζόμενες στο άρθρο 24 παρ. 2 του 
Ν.2945/2001 (Α223) αρμοδιότητες του ΟΠΕΚΕΠΕ, ορίζο¬ 
νται οι καθ’ ύλην αρμόδιες Διευθύνσεις του Υπουργείου 
Γεωργίας, πλην εκείνωντων πράξεων, που εκδίδονται κα¬ 
τά το άρθρο 28του Ν.2520/97 (Α 173) όπωςτο άρθρο αυ¬ 
τό τροποποιήθηκε μεταγενέστερα, για τις οποίες, ως αρ¬ 


μόδια Διεύθυνση, ορίζεται η Διεύθυνση Οικονομική του 
Υπουργείου Γεωργίας. 

2. Οι ως άνω πράξεις εκδίδονται ύστερα από εισήγηση 
των αρμοδίων Διευθύνσεων του ΟΠΕΚΕΠΕ οι οποίες και 
συνυποβάλλουν στις ως άνω καθ’ ύλην αρμόδιες Διευ¬ 
θύνσεις του Υπουργείου Γ εωργίας τα απαραίτητα για την 
έκδοση των πράξεων αυτών έγγραφα. 

3. Η απόφαση αυτή ισχύει από την δημοσίευση της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2002 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αοιθ. 89603 (6) 

Ανάκληση εγκρίσεων κυκλοφορίας φυτοπροστατευτικών 
προϊόντων, που περιέχουν το δρων συστατικό 
ρ3Γ3ΐ|·Ή0η. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 721/77 (ΦΕΚ 298/Α/1977), «για 
την έγκριση κυκλοφορίας και τον έλεγχο των γεωργικών 
φαρμάκων» και ειδικότερα το άρθρο 9. 

2. Τις διατάξεις του Π.Δ. 115/30.5.97 (ΦΕΚ 104/Α/ 
30.5.97), «για την έγκριση, διάθεση στην αγορά και έλεγ¬ 
χο φυτοπροστατευτικών προϊόντων σε συμμόρφωση 
προς την οδηγία 91/414/ΕΟΚ του Συμβουλίου όπως έχει 
συμπληρωθεί» και ειδικότερα το άρθρο 4 (παρ. 6). 

3. Τη με αριθ. 393155/22.9.92 (ΦΕΚ 579/Β/23.9.92) κοι¬ 
νή απόφαση των Υπουργών Προεδρίας Κυβερνήσεως, 
Γ εωργίας και Οικονομικών, με θέμα «περιορισμός συλλο¬ 
γικών οργάνωντου Υπουργείου Γ εωργίας» και ειδικότερα 
το άρθρο 1 (παρ. 10). 

4. Την απόφαση της Ευρωπαϊκής Ένωσης με αριθ. 
2001/520/ΕΟ της 9.7.2001 (που δημοσιεύθηκε στο τεύχος 
Ε 187/47/10.7.2001 της επίσημης εφημερίδας των Ευρω¬ 
παϊκών Κοινοτήτων) σχετικά με τη «μη καταχώρηση του 
ρ3Γ3ΐίιϊοη ως δραστικής ουσίας στο παράρτημα I της οδη¬ 
γίας 91/414/ΕΟΚτου Συμβουλίου και την απόσυρση των 
εγκρίσεων για τα φυτοπροστατευτικά προϊόντα που πε¬ 
ριέχουν αυτή την δραστική ουσία». 

5. Τη με αριθ. 399580/30.10.2001 (ΦΕΚ 1479/Β/ 
31.10.2001) κοινή απόφαση του Πρωθυπουργού καιτου 
Υπουργού Γεωργίας για «Ανάθεση αρμοδιοτήτων στους 
Υφυπουργούς Γ εωργίας Ευάγγελο Αργύρη και Φώτη Χα- 
τζημιχάλη», αποφασίζουμε: 

I. Ανακαλούμε όλες τις αποφάσεις μας, με τις οποίες χο¬ 
ρηγήθηκαν εγκρίσεις κυκλοφορίας σε φυτοπροστατευτι¬ 
κά προϊόντα που περιέχουντο δρων συστατικό ρ3Γ3ΐόίοη. 

II. Απορρίπτουμε όλες τις αιτήσεις που έχουν υποβλη¬ 
θεί, για χορήγηση έγκρισης κυκλοφορίας σε φυτοπρο¬ 
στατευτικά προϊόντα που περιέχουν το δρων συστατικό 
ρ3Γ3ΐόίοη. 

III. Απαγορεύουμε την εισαγωγή δρώντος συστατικού 
ρ3Γ3ΐόίοη εφ’ όσον προορίζεται για την παρασκευή σκευ¬ 
ασμάτων φυτοπροστατευτικών προϊόντων, καθώς και την 
εισαγωγή ετοιμόχρηστων σκευασμάτων φυτοπροστα- 

τευτικών προϊόντων που περιέχουν το ανωτέρω δρων συ¬ 
στατικό. 

IV. Επιτρέπουμε την διάθεση των υπαρχόντων αποθε- 
μάτωντο αργότερο μέχρι 9.1.2003, μετά δε την ημερομη¬ 
νία αυτή η κατοχή και διακίνηση τους είναι παράνομη. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 14 Φεβρουάριου 2002 

Ο ΥΦΥΠΟΥΡΓΟΣ 

Ε. ΑΡΓΥΡΗΣ 
-♦- 

Αοιθ. 232149 (7) 

Εφαρμογή επισήμανσης βοείου κρέατος και προϊόντων 
με βάση το βόειο κρέας από την 1.1.2002. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Την αρ. 412013/14.12.2000 κοινή υπουργική απόφα¬ 
ση «Συμπληρωματικά μέτρα σε εκτέλεση κοινοτικών κα¬ 
νονισμών που αφορούν την επισήμανση του βοείου κρέα¬ 
τος και των προϊόντων με βάση το βόειο κρέας» 
(ΦΕΚ1594/29.12.2000) και ιδίως την παρ.4 του άρθρου 3 
και το άρθρο 11 

2. Το τμήμα II του τίτλου II του Καν. 1760/00 «για τη θέ¬ 
σπιση συστήματος αναγνώρισης και καταγραφής των βο¬ 
οειδών και την επισήμανση του βοείου κρέατος και των 
προϊόντων με βάση το βόειο κρέας καθώς και για την κα¬ 
τάργηση του Καν.820/97 του Συμβουλίου» 

3. Τον Καν.(ΕΚ) 1825/2000 της Επιτροπής «για τη θέσπι¬ 
ση λεπτομερειών εφαρμογής του Καν. 1760/2000 του Ευ¬ 
ρωπαϊκού Κοινοβουλίου και του Συμβουλίου όσον αφορά 
την επισήμανση του βοείου κρέατος καιτωνπροϊόντων με 
βάση το βόειο κρέας». 

4. Την αρ. 399583/5.11.2001 απόφαση του Πρωθυ¬ 
πουργού και Υπουργού Γεωργίας «Ανάθεση αρμοδιοτή¬ 
των στους Υφυπουργούς Γεωργίας Ευάγγελο Αργύρη 
και Φώτη Χατζημιχάλη», αποφασίζουμε: 

Σε ότι αφορά την επισήμανση του βοείου κρέατος και 
των προϊόντων με βάση το βόειο κρέας από την 1/1/2002 
ισχύουντα εξής: 

1. Όταν το βόειο κρέας προέρχεται από ζώα τα οποία 
γεννήθηκαν, εκτράφηκαν και σφάχτηκαν στην ΕΛΛΑΔΑ 
θα τίθενται από τα σφαγεία, στα σφάγια των εν λόγω ζώ¬ 
ων (μία σε κάθε τεταρτημόριο) η ετικέτα του υποδείγμα¬ 
τος 1 της παρούσας . Η εν λόγω ετικέτα θα είναι διαστά¬ 
σεων 10X10 εκατ. Οι χαρακτήρες για την αναγραφή των 
πληροφοριών θα είναι έντονα κεφαλαία γράμματα ή αριθ¬ 
μοί. Το ύψος όλων των γραμμάτων και αριθμών θα είναι 
ύψους 3 χιλιοστών με εξαίρεση τα στοιχεία της ταξινόμη¬ 
σης (κατηγορία, διάπλαση, βαθμός) πάχυνσης για τα 
οποία το ύψος θα είναι διπλάσιο. Επίσης στην εν λόγω ετι¬ 


κέτα θα υπάρχει πλαίσιο πάχους 10 χιλιοστών χρώματος 
μπλετου ουρανού. 

2. Όταντο βόειο κρέας και ο κιμάς βοείου κρέατος προ¬ 
έρχονται από ζώα τα οποία δεν γεννήθηκαν στην ΕΛΛΑΔΑ 
αλλά εκτράφηκαν και σφάχτηκαν στην Ελλάδα θα τίθε¬ 
νται οι ετικέτες του υποδείγματος 2 της παρούσας. Όταν 
το ζώο παρέμεινε στην ΕΛΛΑΔΑ για λιγότερο από ένα (1) 
μήνα πριν από τη σφαγή του, η ΕΛΛΑΔΑ δεν θα αναφέρε- 
ται στις χώρες εκτροφής του ζώου. Η εν λόγω ετικέτα θα 
είναι διαστάσεων 10X10 εκατ. Οι χαρακτήρες για την 
αναγραφή των πληροφοριών θα είναι έντονα κεφαλαία 
γράμματα ή αριθμοί. Το ύψος όλων των γραμμάτων και 
αριθμών θα είναι ύψους 3 χιλιοστών με εξαίρεση τα στοι¬ 
χεία της ταξινόμησης (κατηγορία, διάπλαση, βαθμός πά¬ 
χυνσης) για τα οποία το ύψος θα είναι διπλάσιο. 

3. Εφόσον η ετικέτα περιλαμβάνει επιπλέον προαιρετι¬ 
κές ενδείξεις βάση εγκεκριμένων προδιαγραφών το μέ¬ 
γεθος των ετικετών μπορεί να είναι μεγαλύτερο από 
10X10 εκατ. 

Τα στοιχεία της ετικέτας θα αναγράφονται και στα συ¬ 
νοδευτικά έγγραφα των σφαγίων ή του κρέατος (τιμολό¬ 
για κλπ). 

4. Για τα σφάγια ή το κρέας κοινοτικής προέλευσης ή 
προέλευσης τρίτων χωρών οι πληροφορίες που εμπεριέ¬ 
χουν οι ετικέτες τους ( οι οποίες θα πρέπει να είναι σύμ¬ 
φωνα με τα ισχύοντα για την επισήμανση του βοείου κρέ¬ 
ατος βάση των κανονισμών 1760/00 και 1825/00) θα με- 
ταφέρονται στα ελληνικά σε ετικέτα ανάλογη με αυτή της 
παραγράφου 2 της παρούσας η οποία θα συνοδεύει το 
κρέας σε άλατα στάδια εμπορίας του στην Ελλάδα ή στον 
παρασκευαζόμενο κιμά. 

5. Γιατον κιμά θα αναγράφεται επιπλέον στην ετικέτα η 
χώρα παρασκευής (κοπής) του κιμά και η ημερομηνία πα¬ 
ρασκευής του κιμά. 

Γ ια το τεμαχισμένο κρέας θα αναγράφεται επιπλέον η 
χώρα τεμαχισμού και ο αριθμός έγκρισης της μονάδας τε¬ 
μαχισμού. 

Απαγορεύεται να κυκλοφορεί ή να διατίθεται στην ελ¬ 
ληνική αγορά βόειο κρέας ή κιμάς βοείου κρέατος χωρίς 
τη σχετική ετικέτα όπως και να αναγράφεται ότι πρόκειται 
για κρέας ελληνικής εκτροφής ή να φέρει την ένδειξη ελ¬ 
ληνικό κρέας χωρίς τη σχετική ετικέτα. Επίσης απαγο¬ 
ρεύεται οποιαδήποτε άλλη ένδειξη η οποία στοχεύει στην 
παραπλάνηση του καταναλωτή ως προς στην προέλευση 
του κρέατος. 

Κατά τα λοιπά ισχύει η αρ. 412013/14-12-00 ΚΥΑ. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 14 Φεβρουάριου 2002 

Ο ΥΦΥΠΟΥΡΓΟΣ 

Φ. ΧΑΤΖΗΜΙΧΑΛΗΣ 

ΕΤΙΚΕΤΑ ΕΛΛΗΝΙΚΟΥ ΒΟΕΙΟΥ ΚΡΕΑΤΟΣ 

Για βόειο κρέας που προέρχεται από ζώα τα οποία γεννήθηκαν εκτράφηκαν και 
σφάχτηκαν στην Ελλάδα 


ΕΛΛΗΝΙΚΟ ΒΟΕΙΟ ΚΡΕΑΣ 

ΚΩΛ. ΖΩΟΥ: 

ΧΩΡΑ ΚΑΤΑΓΩΓΗΣ: ΕΛΛΑΛΑ 

ΚΩΛ. ΣΦΑΓΕΙΟΥ: 

ΑΡ1©. ΣΦΑΓΗΣ ΖΩΟΥ: 

ΗΜ. ΣΦΑΓΗΣ: 

ΤΑΞΙΝΟΜΗΣΗ ΖΩΟΥ: 

(ΚΑΤΗΓΟΡΙΑ/ΛΙΑΠΑ./ΒΑΘ. ΠΑΧΥΝ.) 

ΒΑΡΟΣ: 


ΥΠΟΔΕΙΓΜΑ 2 

ΕΤΙΚΕΤΑ 

Για Βόειο κρέας που προέρχεται από ζώα που γεννήθηκαν εκτός Ελλάδας 
εκτράφηκαν πάνω από 1 μήνα στην Ελλάδα και σφάχτηκαν στη Ελλάδα 


ΒΟΕΙΟ ΚΡΕΑΣ 

ΚΩΔ. ΖΩΟΥ: 

ΧΩΡΑ ΓΕΝΝΗΣΗΣ: 

ΧΩΡΕΣ ΕΚΤΡΟΦΗΣ: 


ΧΩΡΑ ΣΦΑΓΗΣ: 

ΚΩΔ. ΣΦΑΓΕΙΟΥ: 

ΑΡΙΘ. ΣΦΑΓΗΣ ΖΩΟΥ: 
ΗΜ. ΣΦΑΓΗΣ: 

ΤΑΞΙΝΟ ΜΗΣ Η ΖΩΟΥ: 

(ΚΑΤΗΓΟΡΙΑ/ΛΙΑΠΑ./ΒΑΘ.ΠΑΧΥΝ.) 

ΒΑΡΟΣ: 





2780 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΐ.ςΓ 

Θ-ΓΤΙ3Μ: \Λ/θ0ΐΤΙ33ΐθΓ @ βΐ. 91 · 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτίθΐ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συν¬ 
δρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































